Opgaveformulering til aflevering
Vælg én af nedenstående opgaver
Opgave 1: Portrætartikel
Skriv en portrætartikel på 1,5-2 sider om en person, du har mødt i forbindelse med din praktik.
Når du skal skrive portrættet, skal du huske, at du skriver til en læser, der hverken kender personen eller hans/hendes arbejdsplads. Din læser har også tendens til at kede sig hurtigt – så skriv fængende!
Overvej som en del af skriveprocessen, hvordan du bedst formidler følgende ting:
· Hvad er grunden til, at portrættet skal skrives – er der fx en særlig grund til, at du fandt netop denne person interessant?
· Hvem er personen? Fx alder, gift, i fast forhold eller single, antal børn
· Hvordan har personens liv og karriere udviklet sig?
· Hvad er typiske træk ved personen? Har du evt. nogle udtalelser fra personen selv eller fra kolleger og venner, du kan bruge?
· Hvilken betydning har personen for andre; fx virksomheden, institutionen, (lokal)samfundet, kolleger eller kunder/borgere/pårørende?
· Hvilke sproglige virkemidler bruges til at gøre artiklen spændende at læse? Tænk kreativt!
· Kunne fx nogle beskrivende adjektiver gøre miljø og personer levende? 
· Kunne billedsprog (fx sammenligninger eller metaforer) til at få stemningen frem eller beskrive personen?
· Kunne sproglige figurer (fx gentagelser eller modsætninger) give teksten eller dens budskab mere kraft?

Opgave 2: Novelle
Skriv en novelle på 1,5-3 sider med inspiration fra den arbejdsplads og de mennesker, du har mødt, under din praktik. Du bestemmer selv om synsvinklen skal ligge fx hos en ansat, en leder, en borger, en pårørende eller en kunde. Du bestemmer også selv, om fortællingen skal være realistisk eller ej.
Når du skal skrive novellen, kan du overveje følgende ting:
· Hvad er kernen i din historie? Er det fx en konflikt mellem personer eller inde i én person? 
· Hvad er vendepunktet i historien? Og slutter den åbent eller lukket? 
· Hvilket fysisk og/eller socialt miljø skal historien foregå i? Hvilke lyde, lugte, faver kan gøre stedet levende for din læser?
· Hvem skal historien handle om? Hvilke måder at tale eller bevæge sig på kan gøre personen levende for din læser?
· Hvordan skal personernes relationer være? Hvordan taler de sammen eller interagerer de fysisk, der kan vise deres relation?
· Hvilken fortællertype skal fortælle historien?
· Hvor skal synsvinklen ligge i historien?
· Hvilke stemninger skal der være i løbet af historien?
· Hvilke sproglige virkemidler bruges til at tegne personer, miljø og stemning med? Tænk kreativt!
· Kunne fx nogle beskrivende adjektiver gøre miljø og personer levende? 
· Kunne billedsprog (fx sammenligninger eller metaforer) til at få stemningen frem eller beskrive personernes sindstilstand?
· Kunne sproglige figurer (fx gentagelser eller modsætninger) give teksten eller dens personer mere kraft

Opgave 3: Reportage om dilemma
Skriv en reportage om dilemma på 1,5-2 sider. Reportagen skal give et indblik i, hvordan hverdagen ser ud på det sted, hvor du har været i praktik, og et dilemma, som man kan komme til at stå overfor på den type arbejdsplads. 
Når du skal skrive artiklen, skal du huske, at du skriver til en læser, der hverken kender personerne eller den arbejdsplads, du skriver om. Din læser har også tendens til at kede sig hurtigt – så skriv fængende!
Overvej som en del af skriveprocessen, hvordan du bedst formidler følgende ting:
· Hvordan ser stedet ud? Hvilke lyde, lugte eller andre sanseindtryk kan beskrive det?
· Hvilke personer er vigtige for din beskrivelse af stedet? Har de nogle særlige kendetegn, der kan give din læser en fornemmelse af dem?
· Hvordan forløber en dag eller en særlig del af dagen på arbejdspladsen? Hvilke detaljer er værd at fremhæve, hvis din læser skal se det for sig?
· Hvilket dilemma oplever de ansatte? Hvad gør det til et dilemma? Brug formuleringer som ”på den ene side … på den anden side”…
· Hvordan påvirker situationen personerne?
· Hvilke forskellige måder, kan man forholde sig til situationen på? 
· Hvad har besøget på arbejdspladsen og dét at sætte fokus på et dilemma givet dig og din læser indsigt i?
· Hvilke sproglige virkemidler bruges til at fange din læser? Tænk kreativt!
· Kunne fx nogle beskrivende adjektiver gøre miljø og personer levende? 
· Kunne billedsprog (fx sammenligninger eller metaforer) til at få stemningen frem eller beskrive personernes sindstilstand?
· Kunne sproglige figurer (fx gentagelser eller modsætninger) give teksten eller dens budskab mere kraft?

